
114 DR.30.8.2006 

 

 

Dato' Donald Lim Siang Chai: Terima kasih Yang Berhormat. Tujuan kita 
mengadakan kempen, Malaysia Welcomes The World sebagai sebahagian usaha 
Kementerian Pelancongan untuk menjadikan Malaysia sebagai sebuah negara 
pelancongan yang terkenal dengan imej mesra di kalangan pelancong asing 
tempatan dan kempen Malaysia Welcomes The World mempunyai tiga objektif 
seperti berikut: 

(i) menjadikan Malaysia sebagai sebuah negara yang 
terkenal dengan imej mesra di kalangan pelancong asing; 

(ii) memberikan kesedaran menyeluruh kepada rakyat 
Malaysia melalui program latihan Mesra Malaysia dan 
Think Tourism kepada petugas-petugas barisan hadapan 
(front liners) yang terlibat secara langsung dan tidak 
secara langsung dalam industri pelancongan negara. 

Yang Berhormat menyentuh mengenai taxi driver, pegawai imigresen, 
memang mereka adalah front liners serta pegawai receptionist di hotel, pegawai 
pelancongan dan juga MAS, pegawai di airport, ini semua kita akan berikan latihan 
kepada mereka. 

Ramai Yang Berhormat telah membangkitkan mengenai isu-isu jenayah, 
isu-isu yang telah dilaporkan oleh media massa mengenai jenayah yang berlaku 
seperti rogol dan ragut.  Isu-isu ini kita telah dilaporkan di surat khabar. 

Tuan Lau Yeng Peng [Puchong]: Terima kasih Tuan Pengerusi dan 
terima kasih Yang Berhormat Timbalan Menteri. Sebelum pergi ke isu-isu jenayah 
yang telah dibangkitkan oleh rakan-rakan yang lain, tadi Yang Berhormat telah 
memberikan satu angka iaitu 2.1 juta iaitu sasaran kita. Bolehkah saya tahu atau 
pun satu breakdown apakah sasaran kita mengikut tourism - maksud saya ialah 
berapa dari jumlah itu adalah daripada tourism sports ataupun pusat sukan, yang 
align dengan perubatan, ataupun yang align dengan ecotourism dan sebagainya. 

Itu satu isu yang saya hendak tahu bagaimana dan satu lagi isu yang 
sangat penting ialah mengenai papan tanda bagi kawasan-kawasan pelancongan 
yang ada di negara kita ini. Bagi saya ini masih berkurangan. So, saya hendak 
tahu, bagaimana kementerian boleh mempergiatkan lagi pembinaan papan tanda 
ini di kawasan-kawasan pelancongan supaya pelancong-pelancong dari luar 
negara ini mudah sekali mencapai sasaran mereka ataupun pergi ke tempat yang 
ingin mereka tujui. Terima kasih. 

Tuan Pengerusi: Yang Berhormat, sila jawab perkara jenayah dengan 
pelancongan tadi bersama dengan ada dua perkara yang dibangkitkan tadi.  
Jawab sekali, ya? 

Dato' Donald Lim Siang Chai: Ya, tadi itu mengenai papan tanda, semua 
saya telah jawab. Untuk makluman Yang Berhormat, ada beberapa Ahli Yang 
Berhormat telah sentuh mengenai isu jenayah dan juga isu seperti pasport hilang.  
Untuk makluman Yang Berhormat, satu jawatankuasa telah ditubuhkan yang 
diarahkan oleh Jemaah Menteri iaitu Jawatankuasa untuk menyelaraskan 
kemudahsampaian dan kemudahan masuk dan isu-isu mengenai pelancong 
asing.  Perwakilannya adalah dari pelbagai agensi kerajaan seperti MAS, AirAsia, 
polis, JPJ, MAB, Imigresen. Memang kita telah bincang mengenai isu-isu yang 
berkaitan kemudahsampaian dan isu-isu mengenai pelancong asing.   

 



Dato' Donald Lim Siang Chai: Terima kasih Yang Berhormat. Tujuan kita mengadakan kempen, Malaysia Welcomes The World sebagai sebahagian usaha Kementerian Pelancongan untuk menjadikan Malaysia sebagai sebuah negara pelancongan yang terkenal dengan imej mesra di kalangan pelancong asing tempatan dan kempen Malaysia Welcomes The World mempunyai tiga objektif seperti berikut: (i) menjadikan Malaysia sebagai sebuah negara yang terkenal dengan imej mesra di kalangan pelancong asing; (ii) memberikan kesedaran menyeluruh kepada rakyat Malaysia melalui program latihan Mesra Malaysia dan Think Tourism kepada petugas-petugas barisan hadapan (front liners) yang terlibat secara langsung dan tidak secara langsung dalam industri pelancongan negara. Yang Berhormat menyentuh mengenai taxi driver, pegawai imigresen, memang mereka adalah front liners serta pegawai receptionist di hotel, pegawai pelancongan dan juga MAS, pegawai di airport, ini semua kita akan berikan latihan kepada mereka. Ramai Yang Berhormat telah membangkitkan mengenai isu-isu jenayah, isu-isu yang telah dilaporkan oleh media massa mengenai jenayah yang berlaku seperti rogol dan ragut. Isu-isu ini kita telah dilaporkan di surat khabar. Tuan Lau Yeng Peng [Puchong]: Terima kasih Tuan Pengerusi dan terima kasih Yang Berhormat Timbalan Menteri. Sebelum pergi ke isu-isu jenayah yang telah dibangkitkan oleh rakan-rakan yang lain, tadi Yang Berhormat telah memberikan satu angka iaitu 2.1 juta iaitu sasaran kita. Bolehkah saya tahu atau pun satu breakdown apakah sasaran kita mengikut tourism- maksud saya ialah berapa dari jumlah itu adalah daripada tourism sports ataupun pusat sukan, yang align dengan perubatan, ataupun yang align dengan ecotourism dan sebagainya. Itu satu isu yang saya hendak tahu bagaimana dan satu lagi isu yang sangat penting ialah mengenai papan tanda bagi kawasan-kawasan pelancongan yang ada di negara kita ini. Bagi saya ini masih berkurangan. So, saya hendak tahu, bagaimana kementerian boleh mempergiatkan lagi pembinaan papan tanda ini di kawasan-kawasan pelancongan supaya pelancong-pelancong dari luar negara ini mudah sekali mencapai sasaran mereka ataupun pergi ke tempat yang ingin mereka tujui. Terima kasih. Tuan Pengerusi: Yang Berhormat, sila jawab perkara jenayah dengan pelancongan tadi bersama dengan ada dua perkara yang dibangkitkan tadi. Jawab sekali, ya?. Dato' Donald Lim Siang Chai: Ya, tadi itu mengenai papan tanda, semua saya telah jawab. Untuk makluman Yang Berhormat, ada beberapa Ahli Yang Berhormat telah sentuh mengenai isu jenayah dan juga isu seperti pasport hilang. Untuk makluman Yang Berhormat, satu jawatankuasa telah ditubuhkan yang diarahkan oleh Jemaah Menteri iaitu Jawatankuasa untuk menyelaraskan kemudahsampaian dan kemudahan masuk dan isu-isu mengenai pelancong asing. Perwakilannya adalah dari pelbagai agensi kerajaan seperti MAS, AirAsia, polis, JPJ, MAB, Imigresen. Memang kita telah bincang mengenai isu-isu yang berkaitan kemudahsampaian dan isu-isu mengenai pelancong asing.